# Disgrifiad o Rôl Cadeirydd y Pwyllgor Llywodraethu ac Archwilio

**1 Atebolrwydd**

* I'r Cyngor Llawn

**2 Diben a Gweithgareddau’r Rôl**

**Sicrhau bod y Pwyllgor yn cydymffurfio â'i gyfrifoldebau a'i amodau gorchwyl.**

 **Darparu arweiniad a chyfeiriad**

* Dangos agwedd annibynnol, onest a diduedd wrth benderfynu ar faterion yn unol â gofynion y gyfraith, y cyfansoddiad a pholisïau perthnasol.
* Rheoli cyfarfodydd mewn modd hyderus ac effeithiol er mwyn hwyluso cynwysoldeb, cyfranogiad a phenderfyniadau eglur.
* Cydymffurfio â Chod Ymddygiad yr awdurdod.
* Gweithio yn ôl Cylch Gorchwyl y Pwyllgor.
* Cydweithio ag uwch swyddogion yr awdurdod, gan gynnwys y Prif Swyddog Ariannol a’r Pennaeth Archwilio Mewnol (neu swyddog cyfatebol), i gytuno ar y rhaglen gwaith i'r dyfodol ac i drefnu rhaglenni ar gyfer y Pwyllgor.
* Cydweithio ag aelodau eraill yr awdurdod i sicrhau bod y Cabinet, y pwyllgor Safonau a’r pwyllgor Craffu yn ymwybodol o waith y Pwyllgor, a’i fod yn cyd-fynd â’u gwaith hwy yn ogystal ag yn cynnal annibyniaeth priodol.
* Hyrwyddo rôl y pwyllgor o fewn yr awdurdod.
* Adrodd i’r Cyngor yn ôl y gofyn.
* Cymryd rhan yn y gweithgareddau hyfforddiant a datblygu y mae angen eu cyflawni ar gyfer y rôl, a chyfrannu iddynt.
* Helpu aelodau'r pwyllgor i ddatblygu’r sgiliau sydd eu hangen ar gyfer y rôl.
* Arwain y pwyllgor wrth ymateb i unrhyw argymhellion a wneir gan Archwilydd Cyffredinol Cymru.

**Arwain y Pwyllgor wrth gyflawni ei rôl o ran adolygu a chraffu ar faterion ariannol yr awdurdod**

* Paratoi adroddiadau ac argymhellion mewn perthynas â materion ariannol yr awdurdod.
* Cadw golwg ar drefniadau archwilio mewnol ac allanol yr awdurdod.
* Cydweithio ag archwilwyr mewnol ac allanol.
* Adolygu’r datganiadau ariannol a baratowyd gan yr awdurdod a’u cymeradwyo pan gaiff pwerau eu dirprwyo, gan gynnwys paratoi adroddiadau ac argymhellion perthnasol.

**Arwain y Pwyllgor wrth gyflawni ei rôl o ran cyfrannu i berfformiad effeithiol yr awdurdod**

* Adolygu adroddiad drafft hunanasesiad blynyddol yr awdurdod. Gwneud argymhellion am newidiadau i’r casgliadau neu’r camau gweithredu y mae’r awdurdod yn bwriadu eu cymryd.
* Gwneud argymhellion mewn ymateb i adroddiad drafft Asesiad Panel yr awdurdod (a gomisiynir unwaith y tymor **o fis Mai 2022 ymlaen**).
* Adolygu ac asesu gallu’r awdurdod i ddelio â chwynion yn effeithiol.
* Paratoi adroddiadau ac argymhellion i’r awdurdod am allu’r awdurdod i ddelio â chwynion yn effeithiol.

**Arwain y Pwyllgor wrth gyflawni ei rôl o ran Adolygu ac asesu trefniadau Llywodraethu, Rheoli Risg a Rheolaeth yr awdurdod**

* Adolygu ac asesu trefniadau rheoli risg, rheolaeth fewnol a llywodraethu corfforaethol yr awdurdod.
* Paratoi adroddiadau ac argymhellion i’r awdurdod ar addasrwydd ac effeithiolrwydd y trefniadau hynny.
* Adolygu ac asesu’r risgiau ariannol sy’n gysylltiedig â llywodraethu corfforaethol, a bodloni’ch hun bod datganiadau sicrwydd yr awdurdod, gan gynnwys y datganiad llywodraethu blynyddol, yn adlewyrchu’r amgylchedd risg ac unrhyw gamau gweithredu sydd angen eu cymryd i'w wella.

**3 Gwerthoedd**

Ymrwymo i werthoedd y cyngor a'r gwerthoedd canlynol mewn swydd gyhoeddus:

* Agwedd agored a thryloyw
* Gonestrwydd ac uniondeb
* Goddefgarwch a pharch
* Cydraddoldeb a thegwch
* Parch tuag at wahaniaethau diwylliannol
* Cynaliadwyedd

**GWYBODAETH YCHWANEGOL**:

Mae lleygwr yn golygu nad yw’r person:

1. Yn aelod nac yn swyddog mewn unrhyw awdurdod lleol.
2. Ar unrhyw adeg yn y cyfnod o ddeuddeng mis yn gorffen ar ddyddiad y penodiad wedi bod yn aelod nac yn swyddog mewn unrhyw awdurdod lleol.
3. Yn briod nac yn bartner sifil i aelod neu swyddog mewn unrhyw awdurdod lleol.
4. Wedi’i anghymwyso o dan Adran 80 o Ddeddf Llywodraeth Leol 1972 neu unrhyw ddeddfiad arall.

Yn ogystal â bodloni’r meini prawf hyn, bydd angen i ymgeiswyr addas fod yn anwleidyddol gyda dealltwriaeth ac ymroddiad i’r [7 Egwyddor o Fywyd Cyhoeddus](https://www.gov.uk/government/publications/the-7-principles-of-public-life) (Egwyddorion Nolan) a gallu dangos y rhinweddau a’r priodoleddau canlynol:

* Diddordeb a gwybodaeth/profiad o reoli materion ariannol, risg a pherfformiad, archwilio, cysyniadau a safonau cyfrifeg, a’r drefn reoleiddio yng Nghymru;
* Meddwl gwrthrychol ac annibynnol gydag agwedd ddiduedd a’r gallu i fod yn gynnil;
* Cefnogi egwyddorion llywodraethu da a’u defnyddio'n ymarferol er mwyn cyflawni’r amcanion sefydliadol;
* Meddwl yn strategol gyda sgiliau cyfathrebu ardderchog;
* Gallu deall a phwyso a mesur tystiolaeth a herio gyda pharch.

Nid yw gwybodaeth fanwl am lywodraeth leol yn angenrheidiol, er y disgwylir i ymgeiswyr posibl fod â diddordeb mewn materion yn ymwneud â bywyd a gwasanaethau cyhoeddus. O fis Mai 2022 bydd Pwyllgorau Llywodraethu ac Archwilio yn cael eu cadeirio gan Leygwr, felly byddai'r parodrwydd a'r gallu i ymgymryd â'r rôl hon yn ddymunol.

# Disgrifiad o Rôl Aelod y Pwyllgor Llywodraethu ac Archwilio

**1 Atebolrwydd**

* I'r Cyngor Llawn
* I Gadeirydd y Pwyllgor

**2** **Diben a Gweithgareddau’r Rôl**

**Cefnogi'r Pwyllgor i gydymffurfio â'i gyfrifoldebau a'i amodau gorchwyl.**

**Cymryd rhan yng nghyfarfodydd y pwyllgor a gwneud penderfyniadau**

* Dangos annibyniaeth, uniondeb a didueddrwydd wrth wneud penderfyniadau yn unol â gofynion cyfreithiol, cyfansoddiadol a pholisïau perthnasol.
* Rhoi ystyriaeth i ofynion Cadeirydd y Pwyllgor a chyngor proffesiynol uwch swyddogion yr awdurdod, gan gynnwys y Prif Swyddog Ariannol a’r Pennaeth Archwilio Mewnol (neu swyddog cyfatebol).
* Cydymffurfio â Chod Ymddygiad yr awdurdod.
* Gweithio yn ôl Cylch Gorchwyl y Pwyllgor.
* Cyfrannu tuag at ddatblygiad rhaglen gwaith i’r dyfodol y Pwyllgor.
* Hyrwyddo rôl y pwyllgor o fewn yr awdurdod.
* Adrodd i’r Cyngor yn ôl y gofyn.
* Ymateb i unrhyw argymhellion a wneir gan Archwilydd Cyffredinol Cymru.
* Cymryd rhan mewn unrhyw weithgareddau hyfforddiant a datblygu sy’n ofynnol ar gyfer y rôl.

**Cyfrannu i waith y Pwyllgor wrth gyflawni ei rôl o ran:**

**Adolygu a chraffu ar faterion ariannol yr awdurdod**

* Paratoi adroddiadau ac argymhellion mewn perthynas â materion ariannol yr awdurdod.
* Cadw golwg ar drefniadau archwilio mewnol ac allanol yr awdurdod.
* Cydweithio ag archwilwyr mewnol ac allanol.
* Adolygu’r datganiadau ariannol a baratowyd gan yr awdurdod a’u cymeradwyo pan gaiff pwerau eu dirprwyo, gan gynnwys paratoi adroddiadau ac argymhellion perthnasol.

**Cyfrannu i berfformiad effeithiol yr awdurdod**

* Adolygu adroddiad drafft hunanasesiad blynyddol yr awdurdod a gwneud argymhellion am newidiadau i’r casgliadau neu’r camau gweithredu y mae’r awdurdod yn bwriadu eu cymryd.
* Gwneud argymhellion mewn ymateb i adroddiad drafft Asesiad Panel yr awdurdod (a gomisiynir unwaith y tymor **o fis Mai 2022 ymlaen**).
* Adolygu ac asesu gallu’r awdurdod i ddelio â chwynion yn effeithiol.
* Paratoi adroddiadau ac argymhellion mewn perthynas â gallu’r awdurdod i ddelio â chwynion yn effeithiol.

**Adolygu ac asesu trefniadau Llywodraethu, Rheoli Risg a Rheolaeth yr awdurdod**

* Adolygu ac asesu trefniadau rheoli risg, rheolaeth fewnol a llywodraethu corfforaethol yr awdurdod.
* Paratoi adroddiadau ac argymhellion i’r awdurdod ar addasrwydd ac effeithiolrwydd y trefniadau hynny.
* Adolygu ac asesu’r risgiau ariannol sy’n gysylltiedig â llywodraethu corfforaethol, a bodloni’ch hun bod datganiadau sicrwydd yr awdurdod, gan gynnwys y datganiad llywodraethu blynyddol, yn adlewyrchu’r amgylchedd risg ac unrhyw gamau gweithredu sydd angen eu cymryd i'w wella.
1. **Gwerthoedd**

Ymrwymo i werthoedd y cyngor a'r gwerthoedd canlynol mewn swydd gyhoeddus:

* Agwedd agored a thryloyw
* Gonestrwydd ac uniondeb
* Goddefgarwch a pharch
* Cydraddoldeb a thegwch
* Parch tuag at wahaniaethau diwylliannol
* Cynaliadwyedd

**GWYBODAETH YCHWANEGOL**:

Mae lleygwr yn golygu nad yw’r person:

1. Yn aelod nac yn swyddog mewn unrhyw awdurdod lleol.
2. Ar unrhyw adeg yn y cyfnod o ddeuddeng mis yn gorffen ar ddyddiad y penodiad wedi bod yn aelod nac yn swyddog mewn unrhyw awdurdod lleol.
3. Yn briod nac yn bartner sifil i aelod neu swyddog mewn unrhyw awdurdod lleol.
4. Wedi’i anghymwyso o dan Adran 80 o Ddeddf Llywodraeth Leol 1972 neu unrhyw ddeddfiad arall.

Yn ogystal â bodloni’r meini prawf hyn, bydd angen i ymgeiswyr addas fod yn anwleidyddol gyda dealltwriaeth ac ymroddiad i’r [7 Egwyddor o Fywyd Cyhoeddus](https://www.gov.uk/government/publications/the-7-principles-of-public-life) (Egwyddorion Nolan) a gallu dangos y rhinweddau a’r priodoleddau canlynol:

* Diddordeb a gwybodaeth/profiad o reoli materion ariannol, risg a pherfformiad, archwilio, cysyniadau a safonau cyfrifeg, a’r drefn reoleiddio yng Nghymru;
* Meddwl gwrthrychol ac annibynnol gydag agwedd ddiduedd a’r gallu i fod yn gynnil;
* Cefnogi egwyddorion llywodraethu da a’u defnyddio'n ymarferol er mwyn cyflawni’r amcanion sefydliadol;
* Meddwl yn strategol gyda sgiliau cyfathrebu ardderchog;
* Gallu deall a phwyso a mesur tystiolaeth a herio gyda pharch.

Nid yw gwybodaeth fanwl am lywodraeth leol yn angenrheidiol, er y disgwylir i ymgeiswyr posibl fod â diddordeb mewn materion yn ymwneud â bywyd a gwasanaethau cyhoeddus. O fis Mai 2022 bydd Pwyllgorau Llywodraethu ac Archwilio yn cael eu cadeirio gan Leygwr, felly byddai'r parodrwydd a'r gallu i ymgymryd â'r rôl hon yn ddymunol.